Visio (tornitalo)

Visio (tunnettu myös nimellä T7) on 98 metriä korkea tornitalo Helsingin Kalasatamassa. Se rakentui osaksi Redi-kokonaisuutta neljäntenä tornitalona Majakan (2019), Loiston (2021) ja Lumo Onen (2022) jälkeen. Visio sijaitsee kauppakeskus Redin lounaiskulmassa Hermannin Rantatien varressa. Visio on Kalasataman tornitaloista ensimmäinen, joka rakennettiin Itäväylän eteläpuolelle. Rakennustyöt alkoivat tammikuussa 2022, ja harjakorkeus saavutettiin joulukuussa 2022. Tornitalo valmistui joulukuussa 2023. Visiossa on 24 kerrosta ja 240 vuokra-asuntoa. Alimmassa kerroksessa on päiväkoti. Asuntojen keskikoko on 40,5 neliömetriä, ja arvioitu asukasmäärä on noin 360. 22. kerroksessa sijaitsevat yhteiset sauna-, terassi- ja oleskelutilat. Kuvia Lähteet Aiheesta muualla Kuvia tai muita tiedostoja aiheesta Visio (tornitalo) Wikimedia Commonsissa